Р Е П У Б Л И К А С Р Б И Ј A

НАРОДНА СКУПШТИНА

01 Број 06-2/449-21

2. новембар 2021. године

Б е о г р а д

**З А П И С Н И К**

**ШЕСТЕ ПОСЕБНЕ СЕДНИЦЕ НАРОДНЕ СКУПШТИНЕ**

**РЕПУБЛИКЕ СРБИЈЕ У ДВАНАЕСТОМ САЗИВУ,**

**ОДРЖАНЕ 2. НОВЕМБРА 2021. ГОДИНЕ**

Седница је почела у 11 часова и 5 минута.

Седници је председавао Ивица Дачић, председник Народне скупштине Републике Србије.

Председник је обавестио да је посебну седницу сазвао да би се Народној скупштини обратила председница Представничког дома Републике Кипар, Њена Екселенција госпођа Анита Димитрију.

Након што је, у име народних посланика и у своје име, поздравио Њену Екселенцију госпођу Аниту Димитрију, уважене чланове делегације Представничког дома Републике Кипар и представнике дипломатског кора у Републици Србији који присуствују седници, позвао је Њену Екселенцију госпођу Аниту Димитрију, председницу Представничког дома Републике Кипар, да се обрати Народној скупштини.

По завршеном обраћању, председник Народне скупштине се захвалио Њеној Екселенцији госпођи Анити Димитрију, председници Представничког дома Републике Кипар на обраћању Народној скупштини, а затим је закључио Шесту посебну седницу Народне скупштине Републике Србије у Дванаестом сазиву.

Седница је закључена у 11 часова и 20 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић